Komission asetus (EY) N:o 1200/95, annettu 29 päivänä toukokuuta 1995, tietyistä siirtymätoimenpiteistä maatalousosan määrittämiseksi neuvoston asetuksen (EY) N:o 3448/93 liitteessä B olevassa taulukossa 1 lueteltujen tavaroiden tuonnissa Uruguayn kierroksen monenvälisten kauppaneuvottelujen osana tehdystä maataloutta koskevasta sopimuksesta johtuvien velvoitteiden täytäntöönpanemiseksi



Virallinen lehti nro L 119 , 30/05/1995 s. 0008 - 0008



KOMISSION ASETUS (EY) N:o 1200/95, annettu 29 päivänä toukokuuta 1995, tietyistä siirtymätoimenpiteistä maatalousosan määrittämiseksi neuvoston asetuksen (EY) N:o 3448/93 liitteessä B olevassa taulukossa 1 lueteltujen tavaroiden tuonnissa Uruguayn kierroksen monenvälisten kauppaneuvottelujen osana tehdystä maataloutta koskevasta sopimuksesta johtuvien velvoitteiden täytäntöönpanemiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan, sekä katsoo, että neuvoston asetuksen (EY) N:o 3448/93 (2) 2 artiklan 2 kohdassa säädetään maksuun sovellettavasta maatalousosasta, joka voi olla muuttuva tai 5 artiklan edellytysten mukaisesti vahvistettu kiinteä määrä, yhteisö sitoutuu Uruguayn kierroksen monenvälisten kauppaneuvottelujen mukaisesti korvaamaan kaikki maatalousmaksut ja muuttuvat osat kiinteillä määrillä 1 päivästä heinäkuuta 1995; nämä kiinteät määrät muodostavat kyseisestä päivämäärästä alkaen erityiset määrät, jotka ovat osa asetuksen (EY) N:o 3448/93 liitteessä B olevassa taulukossa 1 lueteltujen tavaroiden tuontiin sovellettavaa tullimaksua, on tarpeen määritellä siirtymätoimenpiteenä ja kunnes asetusta (EY) N:o 3448/93 muutetaan, että kaikkien näiden tavaroiden tuontiin sovellettava määrä on yhteisessä tullitariffissa määrätty tulli, tämän määrän olisi oltava perustana maksusta tehtäville maatalousosien vähennyksille, joita sovelletaan tiettyihin kolmansista maista peräisin oleviin tavaroihin suosituimmuussopimusten puitteissa silloin, kun kyseisissä sopimuksissa tai niiden mukaisesti ei ole määrätty erityisistä säännöistä, ja tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 3448/93 2 artiklan 2 kohtaa sovellettaessa maksun maatalousosa on erityinen määrä, kuten yhteisön yhteisessä tullitariffissa säädetään. Tämä määrä korvaa 3 artiklan mukaisesti vahvistetun muuttuvan osan. 2. Silloin kun suosituimmuussopimuksessa määrätään maksusta tehtävästä maatalousosan vähennyksestä, joka lasketaan vähentämällä asetuksen (EY) N:o 3448/93 3 artiklan 2 kohdan mukaisesti määritetyt perusmäärät, nämä perusmäärät korvataan yleisessä tullitariffissa säädetyillä erityisillä määrillä näiden perustuotteiden tuonnissa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995 alkaen 30 päivään kesäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1995. Komission puolesta Martin BANGEMANN Komission jäsen (1) EYVL N:o L 349, 31.12.1994, s. 105 (2) EYVL N:o L 318, 20.12.1993, s. 18